|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**  **KLINIČKI CENTAR VOJVODINE**  21000 Нови Сад, Хајдук Вељкова 1, Војводина, Србија  21000 Novi Sad, Hajduk Veljkova 1, Vojvodina, Srbija  теl: +381 21/484 3 484  [www.kcv.rs](http://www.kcv.rs), e-mail: tender@kcv.rs |

Број: 213-18-О/3-2

Дана: 03.09.2018.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 213-18-О -** **Набавка медицинске опреме III за потребе клиника КЦВ**

**ПИТАЊA ПОТЕНЦИЈАЛНОГ ПОНУЂАЧА:**

**“Предмет:**Захтев за појашњењем конкурсне документације ЈН бр. 213-18-O

На страни 5 конкурсне документацијe у делу где су наведене захтеване минималне техничке карактеристике за Партију бр. 1, Наручилац је захтевао следеће:

-"1.4 Garantovana homogenost magnetnog polja u skladu sa V.R.M.S.metodom unutar sfera prečnika od 40 cm: ne veća od 1,4 ppm."

Питање 1: Да ли је за Наручиоца прихватљиво да наведени параметар буде испод 1 ppm како би се осигурала добра засићеност масти на великом видном пољу и добра хомогеност слике код великих пацијената, и у коронарној равни великог видног поља?

Појашњење: 1,4 ppm на 40cm магнетног поља није довољно захтеван у погледу квалитета слике и хомогености.

-"1.5 Dužina magneta - ne veća od 165 cm"

Питање 2: Да ли је за Наручиоца прихватљива дужина магнета од 174 цм?

Појашњење: Додатних 9cm не представља никакву разлику у плановима за постављање. Наведени услов нема клиничког значаја а ограничава конкуренцију, што је у супротности са чланом 10. Закона о јавним набавкама.

-„ 2.1 Najveća vrednost amplitude u svakoj ortogonalnoj ravni - ne manja od 45 mT/m"

Питање 3: Да ли је за Наручиоца прихватљиво да највећа вредност амплитуде буде минимално 36mT/m или градијентски систем који испоручује еквивалентне перформансе на основу минималних ТЕ и TR вредности захтеваних у спецификацијама (линије 2.4; 2.5; 2.7) и упоредиве су са другим градијентским технологијама које раде са 45mT/m?

-„2.2 Najveća vrednost usponske brzine ( slew rate) koja odgovara najvećoj vrednosti amplitude u svakoj ortogonalnoj ravni - ne manja od 200T/m/s"

Питање 4: Да ли је за Наручиоца прихватљиво да највећа вредност успонске брзине буде минимално 150T/m/s или градијентски систем који испоручује еквивалентне перформансе засноване на минималном ТЕ и TR вредности захтеване у спецификацијама (линије 2.4; 2.5; 2.7) и могу се упоредити са другим градијентским технологијама које имају успонску брзину од 200T/m/s ( slew rate)?

Појашњење: Предлажемо ову измену како бисмо се уверили да понуђена градијентна технлогија може да омогући коришћење обе захтеване високе градијентне спецификације (амплитуде и успонске брзине) до максималног потенцијала. Максимална вредност амплитуде и максимална успонска брзина градијента морају да се постигну истовремено у једном импулсу. Не видимо сврху у постојању високе амплитуде ако истовремено не постоји највиша успонска брзина током једног импулса, једне аквизиције.

-„3.1 Broj nezavisnih prijemnih kanala koji se istovremeno mogu koristiti u toku jednog pregleda u jednom vidnom polju: ne manji od 108"

Питање 5: Да ли је за Наручиоца прихватљив систем од минимално 97 канала?

Појашњење: Наведени услов нема клиничког значаја а ограничава конкуренцију, што је у супротности са чланом 10. Закона о јавним набавкама. Наша RF технологија  и архитектура канала могу обезбедити до 97 канала у потпуности дигитализована са сваким каналом независно конвертованим (AD конверзија) који обезбеђује највиши SNR. Предлажемо захтев да сигнал (подаци) који долази на сваком каналу буде независно дигитализован пре него што се пошаље компјутеру на обраду слике, ово омогућава највиши ниво SNR . Аналогно / дигитално конвертовање се дешава појединачно за сваки РФ канал. Сигнал који долази из РФ калема и пријемних калема може се примити и интегрисати истовремено ради побољшања хомогености, и тиме добити виши СНР и дубље продирање у ткива током процеса прикупљања података.

-„3.2 Najveći broj simultano povezanih kalemskih elemenata u toku jednog pregleda najmanje 108"

Питање 6: Да ли је за Наручиоца прихватљиво минимално 50 комбинованих елемената?

Појашњење: Важно је имати велики број каналала калема и велики број елемената у оквиру једног видног поља током прикупљања података како би се обезбедио добар SNR; питање колико је елемената повезано истовремено на систем у једном тренутку нема никакву важност, ако не прикупљају сви истовремено податке (сигнал) током прикупљања података.

-„3.4 Dinamički opseg prijemnika - ne manji od 180 dB

Питање 7: Да ли је за Наручиоца прихватљиво да динамички опсег пријемника буде већи од 165dB?

Појашњење: Динамички опсег пријамника не мањи од 180 dB нема значајну вредност у повећању СНР-а а ограничава конкуренцију, што је у супротности са чланом 10. Закона о јавним набавкама.

„4.1 Integrisani kalem ili kalemski sistem za snimanje kičme sa najmanje 32 kanala, i sa pokrivenošću minimalno 90 cm"

Питање 8: Предлажемо да се овај захтев повећа на минимум 110cm покривености.

Појашњење: Ово је важно за снимање кичме целог тела или МР ангиографију са више станица.  Штавише, желели бисмо да нагласимо да се ово покривање одржава постериорним калемом уграђеним у сто за пацијената.

-„4.4 Kalem ili kalemski sistem za snimanje celog tela sa pokrivenošću od najmanje 200 cm i sa minimum 108 kanala"

Питање 9: Да ли је за Наручиоца прихватљиво да усвоји анатомску покривеност од 181 цм и да занемари број канала. Ово је претходно детаљно описано у линији 3.2.

-„4.5 Poseban kalem za snimanje kolena sa pokrivenošću od najmanje 16 cm i minimalno 15 kanala."

Питање 10: Да ли је за Нраучиоца прихватљив крути или флексибилни калем као еквивалентно решење?

-„4.6 Poseban namenski kalem za snimanje dojke, sa najmanje 16 kanala."

Питање 11: Да ли је за Наручиоца прихватљиво да тражени калем за снимање дојке буде компатибилан са обављањем биопсије; са захтевом за биопсијску мрежу са калемом? Да ли је за наручиоца прихватљив калем са минимум 8 канала?

-„4.8 Poseban kalem za snimanje ramena sa minimalno 8 kanala."

Питање 12: Да ли је за Наручиоца прихватљив флексибилни калем са мин 8 канала као еквивалентно решење које обезбеђује упоредиве или још боље перформансе?

Појашњење: Тражене каркатеристике ограничавају конкуренцију, што је у супротности са чланом 10. Закона о јавним набавкама.

-„4.9 Poseban kalem ili više kalema za snimanje manjih anatomija, lakta, ručnog zgloba i članka sa pokrivenošću od najmanje 10 cm."

Питање 13: Да ли је за Наручиоца прихватљиво да прихвати крути или флексибилни калем као еквивалентно решење које пружа упоредиве перформансе?

-„5.1 Opseg horizontalnog kretanja stola ( ploče stola) ne manji od 275 cm, sa najvećom brzinom minimalno: 300 mm/s"

Питање 14: Молимо Наручиоца да прихвати хоризонтално кретање стола  од најмање 264cm. Даље, молимо да прихватите брзину кретања мин 25 mm / сек?

Појашњење: Промене у ова два параметра не би имале никаквог утицаја на снимање пацијената или на податке који се добијају, и немају клиничког значаја аограничавају конкуренцију, што је у супротности са чланом 10. Закона о јавним набавкама.

-„5.2 Najveći opseg skeniranja ne manji od 200 cm"

Питање 15: Да ли је за Наручиоца приватљиво 181cm као максимални опсег скенирања?

Појашњење: Наведени услов нема клиничког значаја а ограничава конкуренцију, што је у супротности са чланом 10. Закона о јавним набавкама.

-„5.8 Dodatni anti-magnetni pacijent sto nosivosti min. 250 kg sa kočionim sistemom i mogućnošću transporta, pozicioniranja i pripreme pacijenta kako u sobi tako i van sobe za pregled."

Питање 16: Молимо Наручиоца да занемари овај захтев и прихвати додатни МР компатибилни пацијент сто  за пружање транспорта пацијента од и до собе за скенирање.

-„7.3 Mogućnost automatskog skeniranja i procesuiranja studija pacijenata"

Питање 17: Да ли су за Наручиоца прихватљиви експортни уређаји  (DVD-RW или CD-RW илиUSB) на операторској конзоли?

Појашњење: Предлажемо ово како бисмо осигурали да се снимање и нарезивање слика за клиничке или академске сврхе може обавити најновијом технологијом.

-„7.4 Mogućnost paralelnog snimanja" i 7.5

Питање 18: Молимо Наручиоца да прихвати технику  засновану на 'Image domain' (кодирање осетљивости) и технику k-space како би се осигурало да систем има флексибилност да користи најбољу паралелну технику сликања која доноси најбољи  SNR и хомогеност слике док  истовремено минимизира различите дисторзије и артефакте.

Питање 19: Молимо Наручиоца да се захтев: „- Single, Dual i Triple IR sekvence za diferencijaciju sive i bele mase pri neuro procedurama" промени у: "Single i Dual IR sekvence za diferencijaciju sive i bele mase pri neuro procedurama" .

Појашњење: Triple IR се користи само у кардиолошким процедурама. Ако би се то применило на неуро преглед, не бисмо имали никакав сигнал или слику јер све изостављамо. Да бисте разликовали сиву и белу материју и лезије унутра, потребна вам је двострука инверзна секвенца са повраћајем и са засићењем масти при чему поништавамо сигнал из воде, CSF, беле материје и масти.

Даље, предлажемо  Zero ТЕ секвенцу која има ТЕ практично нулте вредности ТЕ. Ова техника драматично смањује сусцептибилност и токове артефаката у мозгу и каротодима који омогућавају снимање артерија у мозгу и каротидима када постоји метални имплант (стент) у њима, који пружају добро одређивање анатомије унутар и око артерије.

Питање 20: Molimo Наручиоца да из конкурсне документације избаци део: „- Korisnički interfejs sa vodičem koji omogućava olakšano skeniranje pacijenata sa implantima."

Pojaшњење: Наведени услов нема клиничког значаја а ограничава конкуренцију, што је у супротности са чланом 10. Закона о јавним набавкама. Ми немамо интегрисани водич за скенирање пацијената са имплантатима. Нудимо аутоматске и ручне опције за подешавање максималне САР вредности и систем користи ову вредност током читавог прегледа.

Питање 21: Molimo Наручиоца да из конкурсне документације избаци део: - „Mogućnost automatskog planiranja procedura glave, kičme, kolena, ramena i sl."

Појашњење: Наведени услов нема клиничког значаја а ограничава конкуренцију, што је у супротности са чланом 10. Закона о јавним набавкама. Искуство показује да ове карактеристике немају клиничку важност у клиничкој пракси, јер сви крајњи корисници свакако морају ручно да планирају и оптимизују секвенце / позицију реза на анатомији по пацијенту.

**-„8. DIJAGNOSTIČKA RADNA STANICA** (min. 2 kom)"

Питање 22: Да ли је за Наручиоца прихватљиво да укључи решење засновано на серверу за минимално 3 истовремена корисника?

Појашњење: Овакво решење повећало би флексибилност одељења за радиологију и извештавања радиолога, јер могу прегледати прегледе и извршити све тражене основне и напредне постпроцне обраде користећи било који рачунар у болници или чак код куће. Имајући самосталну радну станицу инсталирану у одељењу, постоје наведена ограничења.

-„8.3.19 Mogućnost procene hrskavice sa pregledom strukture hrskavice koristeći T2 mape (navesti naziv alata)"

Питање 23: Да ли је за Наручиоца прихватљива секвенца за Т2 мапирање ткива хрскавице?

Појашњење: С обзиром на то да не видимо конкретну секвенцу која се тражи за ову обраду, предлажемо да се захтева секвенца за Т2 мапирање ткива хрскавице.

**ОДГОВОРИ НАРУЧИОЦА:**

1. Naručilac nije u mogućnosti da prihvati zahtev potencijalnog ponuđača jer nije spreman na ograničavanje konkurencije povećavanjem prvobitnog zahteva. Naručilac ostaje pri svom zahtevu.

2. Naručilac prihvata sugestiju potencijalnog ponuđača i menja zahtev koji sada glasi:

* 1.5. Dužina magneta - ne veća od 175cm.

3. Naručilac nije u mogućnosti da prihvati zahtev potencijalnog ponuđača. Dalje napominje, da svi vodeći proizvođači MRi sistema poseduju modele koji imaju vrednosti amplitude u svakoj ortogonalnoj ravni iste ili pak i značajno veće od traženih 45mT/m. Tražena minimalna vrednost omogućava naručiocu dobijanje MRi sistema boljih performansi koje su objektivno neophodne, pogotovu u neuro-imidžingu i sprovođenju dijagnostičkih procedura. Veća vrednost amplitude gradijenta nije vezana samo za TE i TR vrednosti koje su tražene tehničkom dokumentacijom već predstavlja neophodan zahtev koji omogućava dobijanje zadovoljavajućih dijagnostičkih rezultata koji su neophodni za svakodnevan rad i namenu predmeta javne nabavke. Takođe naručilac napominje da su tražene TE i TR vrednosti minimalnog zahteva koji ispunjavaju svi vodeći svetski proizvođači, kako bi se omogućila konkurencija među potencijalnim ponuđačima jer se ove vrednosti značajno razlikuju od modela do modela proizvođača. Naručilac ostaje pri svom zahtevu.

4. Naručilac nije u mogućnosti da prihvati zahtev potencijalnog ponuđača. I u ovom zahtevu svi vodeći proizvođači MRi sistema poseduju modele koji imaju vrednosti usponske brzine u svakoj ortogonalnoj ravni iste ili pak i značajno veće od traženih 200 T/m/s. Tražena minimalna vrednost omogućava naručiocu dobijanje MRi sistema boljih performansi koje su objektivno neophodne, pogotovu u neuro-imidžingu i sprovođenju planiranih dijagnostičkih procedura. Naručilac napominje da veća vrednost usponske brzine nije vezana samo za TE i TR vrednosti koje su tražene tehničkom dokumentacijom već predstavlja neophodan zahtev koji omogućava dobijanje zadovoljavajućih dijagnostičkih rezultata i koji su neophodni za svakodnevan rad i namenu predmeta javne nabavke. Takođe naručilac napominje da su tražene TE i TR vrednosti proizvod minimalnog zahteva koji ispunjavaju svi vodeći svetski proizvođači, kako bi se omogućila konkurencija među potencijalnim ponuđačima jer se ove vrednosti čak i značajno razlikuju od modela do modela proizvođača. Naručilac ostaje pri svom zahtevu.

5. Naručilac nije ograničio potencijalne ponuđače u vezi zahteva pod tačkom 3.1 koji glasi: ’Broj nezavisnih prijemnih kanala koji se istovremeno mogu koristiti u toku jednog pregleda u jednom vidnom polju: ne manji od 108’. Naručilac ističe da svi vodeći proizvođači poseduju modele MRi sistema koji poseduju i značajno veći broj od traženih 108 nezavisnih prijemnih kanala koje mogu koristiti u toku jednog pregleda u jednom vidnom polju, pogotovo što je pored svih traženih kalema, kalemskih sistema ili integrisanih kalemova zahtevao mogućnost obuhvata svih dijagnostičkih procedura koje sa sobom nose i snimanja raznovrsnih patologija celog tela. Naručilac ističe da su i vrednosti broja kanala koje je zahtevao za svaki kalem ili kalemski sistem ponaosob proizvod minimalnog zahteva koji je nastao iz objektivnih potreba naručioca, kako bi dobio najbolje moguće rešenje jer broj elemenata traženih kalema varira od proizvođača do proizvođača i nije isti za svaki kalem ponaosob. Naručilac ostaje pri svom zahtevu.

6. Naručilac ne prihvata zahtev potencijalnog ponuđača. Svi vodeći proizvođači MRi sistema ispunjavaju minimalni zahtev naručioca. Naručilac napominje da je za njegov rad neophodna i dijagnostika različitih patologija i promena celog tela te nije spreman dobiti rešenje koje ne zadovoljava njegove potrebe. Naručilac ostaje pri svom zahtevu.

7. Naručilac prihvata zahtev potencijalnog ponuđača i menja svoj zahtev u:

3.4. “Dinamički opseg prijemnika - ne manji od 164dB“

8. Naručilac nije u mogućnosti da prihvati zahtev potencijalnog ponuđača jer nije spreman na ograničavanje konkurencije povećavanjem prvobitnog zahteva. Naručilac ostaje pri svom zahtevu.

9. Naručilac nije u mogućnosti da prihvati zahtev potencijalnog ponuđača. Svi vodeći proizvođači ispunjavaju objektivni zahtev naručioca. Tražena minimalna pokrivenost i broj kanala omogućavaju zadovoljenje potreba naručioca za izvođenjem dijagnostičkih procedura. Naručilac ostaje pri svom zahtevu.

10. Naručilac nije ograničio potencijalne ponuđače u nuđenju svojih rešenja, niti je zahtevao fleksibilni ili krut kalem. Naručilac će svakako prihvatiti sva rešenja koja ispunjavaju njegove minimalne tehničke zahteve. Naručilac ostaje pri svom zahtevu.

11. Naručilac nije zahtevao kalem koji mora biti kompatibilan sa obavljanjem biopsije. Svakako, naručilac neće odbiti rešenje koje ispunjava i više od njegovog traženog minimalnog zahteva. Naručilac ne prihvata kalem sa min. 8 kanala jer bi značajno degradirao kvalitet rešenja koji traži što bi i uticalo na minimalni diagnostički rezultat. Naručilac ostaje pri svom zahtevu.

12. Naručilac nije ograničio potencijalne ponuđače u nuđenju svojih rešenja, niti je zahtevao fleksibilni kalem. Naručilac će svakako prihvatiti svaku ponudu sa rešenjem koje ispunjava zahtevane minimalne tehničke karakteristike predmetnog dobra.

13. Naručilac nije ograničio potencijalne ponuđače u nuđenju svojih rešenja, niti je zahtevao posebno kruti ili fleksibilni kalem. Naručilac će svakako prihvatiti svaku ponudu sa rešenjem koje ispunjava zahtevane minimalne tehničke karakteristike predmetnog dobra.

14. Naručilac delimično prihvata sugestiju potencijalnog ponuđača i menja svoj zahtev u:

“5.1 Opseg horizontalnog kretanja stola (ploče stola) ne manji od 264cm, sa najvećom brzinom minimalno: 300 mm/s"

Naručilac smatra da mala razlika opsega horizontalnog kretanja neće biti od uticaja na izvođenje dijagnostičkih procedura, dok bi tražena brzina kretanja koja je 12 puta manja od minimalno tražene bitan ograničavajući parametar za naručioca. S toga naručilac delimično prihvata sugestiju potencijalnog ponuđača u pogledu opsega horizontalnog kretanja ali ne i minimalne brzine kretanja stola.

15. Naručilac ne prihvata zahtev potencijalnog ponuđača. Svi vodeći proizvođači MRi sistema ispunjavaju traženi zahtev naručioca. Naručilac ima potrebu skeniranja i dijagnostikovanja patologija celog tela pacijenata u minimalnom opsegu od 200 cm, te ostaje pri svom zahtevu.

16. Naručilac ne prihvata zahtev potencijalnog ponuđača jer svi vodeći proizvođači poseduju rešenje koje ima traženu nosivost. Veća nosivost omogućava naručiocu lakši transport i pozicioniranje barijatrijskih i gojaznih pacijenata. Naručilac ostaje pri svom zahtevu.

17. Naručilac je svojom konkursnom dokumentacijom zahtevao minimalne tehničke karakteristike koji ispunjavaju njegove objektivne potrebe. Naručilac je predvideo i nabavku adekvatnog robot rezača minimalnih performansi pod tačkom 9.9. radi narezivanja CD/DVD studija kako ne bi kompromitovao svoj radni tok. Naručilac svakako neće odbiti ponudu ponuđača koji ponudi više od minimalnih zahteva. Naručilac ostaje pri svom zahtevu.

18. Naručilac je konkursnom dokumentacijom zahtevao minimalne tehničke karakteristike traženog rešenja. Naručilac svakako neće odbiti ponudu potencijalnog ponuđača ukoliko ona nudi i više od traženih minimalnih zahteva. Naručilac ostaje pri svom zahtevu.

19. Naručilac nije u mogućnosti da prihvati zahtev potencijalnog ponuđača. Triple IR sekvence se kod svih savremenih MRi sistema različitih proizvođača upotrebljavaju za dijagnostiku u neuro imidžingu kao i u imidžingu edema. Zahvaljujući naprednijim i savremenim tehnologijama namera naručioca je da poseduje MRi sistem visokih performansi i savremenih tehnoloških mogućnosti koje će mu pomoći u dijagnostici raznovrsnih patologija i stanja sa kojim se susreće u svakodnevnom radu. Naručilac ne prihvata sugestiju potencijalnog ponuđača u pogledu uvođenja novih sekvenci, jer bi ona negativno uticala na konkurentnost postupka, te ostaje pri svom zahtevu.

20. Naručilac ne prihvata predlog potencijalnog ponuđača. U svom radu, naručilac se susreće sa pacijentima sa implantima koje je neophodno pregledati uz pomoć traženog rešenja, što ujedno i predstavlja njegovu potrebu. Naručilac ističe da sva savremena rešenja vodećih svetskih proizvođača sadrže korisnički interfejs koji omogućava operaterima olakšano skeniranje pacijenata sa implantima i ujedno pojednostavljuje radni tok. Naručilac ističe da u svom zahtevu nije zahtevao integrisani vodič već korisnički interfejs. Naručilac ostaje pri svom zahtevu.

21. Naručilac ne prihvata predlog potencijalnog ponuđača. Naručilac ističe da sva savremena rešenja vodećih proizvođača MRi sistema poseduju mogućnost automatskog planiranja procedura od interesa čime se radni tok naručioca ubrzava, skraćuju liste čekanja kao i ubrzavaju same procedure. Naručilac ostaje pri svom zahtevu.

22. Naručilac je svojom konkursnom dokumentacijom definisao zahtev za nabavkom dve dijagnostičke radne stanice. Naručilac nije ograničio potencijalne ponuđače u pogledu nuđenja svog rešenja kao i načina na koji će isti realizovati, te svakako neće odbiti ponudu koja sadrži i više od traženog. Naručilac ostaje pri svom zahtevu.

23. Naručilac je tačkom 8.3.19. zahtevao alat za dijagnostičku radnu stanicu, tačnije mogućnost procene hrskavice sa pregledom strukure hrskavice koristeći T2 mape i tražene dijagnostičke alate. Naručilac je pod tačkom 7. definisao minimalne zahteve u pogledu traženih sekvenci te svakako neće odbiti rešenje koje nudi i više od onoga što je zahtevano konkursnom dokumentacijom. Naručilac ostaje pri svom zahtevu.

Zbog gorenavedenih izmena, naručilac moli potencijalne ponuđače da isprate objavu izmene konkursne dokumentacije na Portalu UJN i internet strani naručioca

С поштовањем,

*Комисија за јавну набавку 213-18-О*